cyanic-selkie/wikianc huggingface dataset:
Catherine Elsen
Si huet Theater an Däitschland an Danz-Theater zu London studéiert.
No Optrëtter als Theaterschauspillerin huet si 2019 hir engleschsproocheg "One-Woman-Show" mam Titel Love, Death and Polar Bears am Kulturzentrum Opderschmelz presentéiert. , Am selwechte Joer huet si déi éischt Staffel vun der Webserie W. gedréint, an där si den Titelpersonnage spillt an déi d'Joer drop verëffentlecht gouf.
2021 huet si bei de Lëtzebuerger Theaterpräisser de Präis an der Kategorie "Nowuesstalent" gewonnen.
Ee Joer méi spéit huet si mat der Charlotte Bruneau an der Laura Mannelli den interaktive Spektakel The Assembly lancéiert, dee seng Première an der Arche zu Villerupt hat.
Le maître-nageur
Le maître-nageur ass e franséische Film vum Jean-Louis Trintignant aus dem Joer 1978 no engem Roman vum Vahé Katcha.
Popmusek
Popmusek, oder kuerz Pop genannt, ass en Iwwerbegrëff fir verschidde populär Museksrichtungen. Déi modern Popmusek huet sech an den 1950er Joren entwéckelt an zeechent sech als Genre duerch e groussen Eklektizismus aus, dee sech zum Beispill u sou verschiddene Stiler wéi Rockmusek, Countrymusek, elektronescher Musek oder latäinamerikanescher Musek inspiréiere kann. Trotzdeem gëtt et zentral Elementer, déi d'Popmusek auszeechent, wéi déi kuerz- bis mëttellaang Dauer vun de Lidder (2-5 Minutten), d'Schreifformat, dat bal ëmmer op enger Stroph-Refrain-Struktur opgebaut ass, an d'Widerhuele vun engem Refrain mat agängege Melodien.
Danièle Wagener
D'Danièle Wagener, gebuer de 5. Abrëll 1956 an der Stad Lëtzebuerg, ass eng lëtzebuergesch Konschthistorikerin a Conservatrice.
Si ass bis September 2018 Direktesch vu Les 2 musées de la Ville de Luxembourg déi sech aus dem Musée d'histoire de la Ville de Luxembourg an der Villa Vauban - Musée d'art de la Ville de Luxembourg zesummesetzen.
D'Danièle Wagener gouf 1986 Curatrice vun der deemoleger Galerie d'art municipale vun der Stad Lëtzebuerg. Si huet d'Ausstellung vum Musée d'Histoire de la Ville de Luxembourg (haut: Lëtzebuerg City Museum) geleet, an och den Ëmbau vum Stater Konschtmusée an der Villa Vauban.
Jacques Berthier (Schauspiller)
De Jacques Berthier, gebuer den 10. Februar 1916 zu Paräis a gestuerwen den 2. Abrëll 2008 zu Neuilly-sur-Seine, war e franséische Schauspiller a Filmregisseur.
Joseph Philippart
De Joseph Philippart, gebuer den 19. September 1892 zu Rodange an do gestuerwen den 18. Februar 1962, war e lëtzebuergesche Blechschléier a Politiker (LSAP).
Jacques Berthier (Schauspiller)
Hie war och Synchronspriecher vun de Schauspiller Raymond Burr, Gregory Peck et David Niven.
Joseph Philippart
Hie war vun 1935 bis 1962 Member vum Gemengerot vun der Gemeng Péiteng a vun 1945 bis 1962 Buergermeeschter vu Péiteng.
Hie gouf de 6. November 1951 als Deputéierte vereedegt, hien ass no der Demissioun vum Mathias Clemens an d'Chamber nogeréckelt. Hie gouf bei de Chamberwale vum 30. Mee 1954 erëmgewielt an ass bis 1959 Deputéierten an der Chamber bliwwen.
Ronny Mauruschatt
2009 war de Mauruschatt fir d'éischt am Kader vun der lëtzebuergescher Härenhandballnationalekipp. Hien huet seshsmol an der Nationalekipp gespillt an dobäi 7 Goler geschoss.
Säi Papp Henri (Heng) Mauruschatt a säi Brudder Andy sinn och Handballspiller.
Henri de Laborde de Monpezat
De Prënz Henrik vun Dänemark, gebuer als Henri de Laborde de Monpezat den 11. Juni 1934 zu Talence am Departement Gironde a Südfrankräich, a gestuerwen den 13. Februar 2018 op Schlass Fredensborg, war de Mann vun der dänescher Kinnigin Margrethe II. Hie war vun 1972 bis 2018 Prënz-Consort, hat sech awer am Joer 2015 aus dem ëffentleche Liewen zeréckgezunn.
André Hohengarten
Den André Hohengarten, gebuer den 9. September 1939 an der Stad Lëtzebuerg, ass e pensionéierte lëtzebuergeschen Eisebunnsbeamten an Amateurhistoriker.
Hien ass wéinst senge Publikatiounen iwwer Lëtzebuerg am Zweete Weltkrich bekannt.
Maloarchangelsk
Maloarchangelsk (op Russesch: Малоархангельск) ass eng kleng Stad am Oblast Orjol am Zentralrussesche Federatiounskrees a Russland.
Si läit eng 80 km südlech vun Orjol an ass de Verwaltungszentrum vum Distrikt Maloarchangelsk, mat Awunner (Stand ) op enger Fläch vu 4 km².
Maloarchangelsk gouf am 17. Joerhonnert fir d'alleréischt als Duerf Archangelskoje (Архангельское) ernimmt. 1778 krut et d'Stadrechter a gouf a Maloarchangelsk ëmbenannt.
D'Stad läit an engem Landwirtschaftsgebitt an huet deemno ausser engem klenge Maschinnebaubetrib just eng Molkerei, eng Bäckerei an e Fleeschkombinat opweises.
Tschechoslowakesch Foussballnationalekipp
D'Tschechoslowakesch Foussballnationalekipp (op Tschechesch: Československá fotbalová reprezentace, op Slowakesch: Česko-slovenské národné futbalové mužstvo) war vun 1920 bis 1992 eng Selektioun vun de beschten tschecheschen a slowakesche Foussballspiller, déi vun der Tschechoslowakescher Foussballs-Unioun (ČSSF-ČSFZ) erausgesicht gouf. Si huet d'Tschechoslowakei op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA), representéiert.
1976 huet déi tschechoslowakesch Foussballnationalekipp Europameeschterschaft gewonnen.
Schëld E, 11c
D' ass en Hiwäisschëld aus dem Lëtzebuerger Code de la route dat ugëtt datt et an der Ëmgéigend eng Ënner- oder Iwwerféierung fir Foussgänger gëtt. D'Symbol kann un d'Configuratioun vun der Plaz ugepasst ginn.
Hein Mauer
Den Hein Mauer ass e lëtzebuergeschen Handballspiller.
1965 huet de Mauer eemol an der lëtzebuergescher Härenhandballnationalekipp gespillt.
Tournes
Tournes ass eng franséisch Uertschaft a Gemeng am Departement Ardennes am Grand Est.
Wéi 2011 de Parc naturel régional des Ardennes entstanen ass, war Tournes eng vun de Grënnungsgemengen.
St. Leonhard am Forst
St. Leonhard am Forst, och nach Sankt Leonhard am Forst, ass eng Gemeng mat 3017 Awunner (Stand 1. Januar 2014) am Bezierk Melk an Nidderéisträich.
D'Gemeng besteet aus 50 Uertschaften, wouvunner St. Leonhard am Forst mat 1405 Awunner déi gréisst ass.
Velzic
Velzic ass eng Gemeng am franséischen Departement Cantal an der Regioun Auvergne-Rhône-Alpes.
Fernand Théato
De Fernand Théato, gebuer de 16. Februar 1940 a gestuerwen den 8. Juni 2012 am Pafendall an der Stad Lëtzebuerg, war e lëtzebuergesche Lokalhistoriker.
Liewen
De Fernand Théato hat den Elektrikerberuff geléiert an ass 1962 als Handwierker am Elektrizitéitswierk an der Stad ugestallt ginn. No der Militärzäit an der Meeschterprüfung huet en am Mee 1965 eng berufflech Carrière als Expéditionnaire administratif am Service de l'Architecte bei der Bautepolice ugefaangen.
Hien huet sech en Numm gemaach als Botschafter vum Pafendaller Quartier, deem seng Geschicht e bis an all Detail kannt huet. Hien huet och eng Rei Publikatiounen zum Theema Pafendall gemaach. Beim Stater Syndicat d'initiative war hien och Touriste-Guide.
Hie war der Rei no Grënnungsmember, President, Vizepresident an Éierepresident vum Interesseveräin Pafendall-Sichenhaff.
The Duellists
The Duellists ass e brittesche Film vum Ridley Scott aus dem Joer 1977 no der Geschicht The Duel vum Joseph Conrad.
Fernand Théato
Liewen
Hie war laangjärege Sekretär vum Männergesankveräin Sang & Klang Pafendall an Archivist a Verwalter vum Veräinssall.
The Duellists
Ëm wat geet et am Film?
Den Armand d'Hubert an de Gabriel Feraud fannen, egal wou si sech begéinen, ëmmer erëm eng Ursaach fir sech ze duelléieren…
Fernand Théato
Liewen
Hi war och President vun der Pafendaller Kierchefabréck.
Jessica Gower
D'Jessica "Jess" Gower, gebuer 1977 zu Melbourne am Bundesstaat Victoria, ass eng australesch Filmschauspillerin. Si huet hir Carrière 1999 ugefaangen.
D'Schauspillerin gouf mat der Roll an der Tëleesserie The Secret Life of Us (2001), an och mat der Roll als Vampirin Chase an der Tëleesserie Blade: The Series (2006) bekannt.
Fir hir Roll an der Televisiounsserie The Secret Life of Us gouf d'Gower 2002 fir e Logie Award nominéiert.
Zanter 2004 ass si mam Cascadeur a Schauspiller Puven Pather bestuet.
Sou wéi et net war
Sou wéi et net war ass e Roman a Lëtzebuerger Sprooch vun der Claudine Muno, deen 2019 am Verlag Op der Lay erauskoum.
Wourëms geet et am Roman?
Erzielt gëtt d'Geschicht vun den dräi Hoffmann-Bridder, dem Simon, dem Louis an dem Olli, genannt Panda, vun hirer Kandheet bis an den Erwueessenenalter, zu Péiteng.
Ted Herold
Den Ted Herold, gebuer als Harald Walter Bernhard Schubring den 9. September 1942 zu Berlin a gestuerwen den 20. November 2021 zu Dortmund, war en däitsche Sänger a Schauspiller.
Gemeng Eschweiler
Déi fréier Gemeng Eschweiler (Eeschwëller fir d'Awunner), war bis Enn 2014 eng eege Gemeng, ier se op den 1. Januar 2015 mat der Gemeng Wolz fusionéiert huet.
Geographie
D'Gemeng Eschweiler huet am Nordweste vum Land geleeën. Nopeschgemenge ware Wolz am Süden, Wanseler am Südwesten, Wëntger am Nordwesten an Norden, Klierf am Norden an Nordosten a Kiischpelt am Osten. D'Gemeng Eschweiler louch am Kanton Wolz an am Distrikt Dikrech.
Geschicht
De 24. Februar 2014 hunn d'Gemengeréit vu Wolz an Eschweiler zu enger Fusioun vun deenen zwou Gemenge gréng Luucht ginn. De 25. Mee 2014 gouf an deenen zwou Gemengen e Gemengereferendum doriwwer ofgehalen. Zu Wolz hu sech ronn 77 Prozent vun de Leit fir eng Fusioun mat Eeschwëller ausgeschwat, zu Eschweiler ware just eng 54% fir eng Fusioun. De Gesetzesentworf fir d'Fusioun gouf de 17. Dezember 2014 eestëmmeg an der Chamber gestëmmt.
Camille Saint-Saëns
De Camille Saint-Saëns, gebuer den 9. Oktober 1835 zu Paräis a gestuerwen de 16. Dezember 1921 zu Alger, war e feanséische Komponist]], Pianist, Organist, deen zu der Epoch vun der (Post-)Romantik gezielt gëtt. Hien huet 12 Opere geschriwwen, wouvunner déi bekanntst Samson et Dalila (1877) ass, eng ganz Rëtsch Oratorien, fënnef Sinfoniën, fënnef Pianosconcerti, dräi fir Gei an zwéi fir Cello, Chouermusek, Kammermusek a "pittoresk" Stécker, wourënner déi "grouss zoologesch Phantasie" Le Carnaval des animaux (1886).
Gregg Allman
De Gregory ("Gregg") Lenoir Allman, gebuer den 8. Dezember 1947 zu Nashville, am Tennessee, a gestuerwen de 27. Mee 2017 zu Savannah, an Georgia, war en US-amerikanesche Rockmuseker, Sänger a Lidderauteur.
Hie gouf virun allem als Sänger vun der Allman Brothers Band bekannt, déi e mat sengem Brudder Duane gegrënnt hat.
Do dernieft huet hien awer och eng Solocarrière gemaach.
An den 1970er Jore war hie mat der Sängerin Cher bestuet.
Urban VIII.
Hie koum aus enger aflossräicher florentiner Händlerfamill an huet Droit studéiert. Hie war noeneen Titularbëschof, Nuntius, Kardinol a Legat. De 6. August 1623 gouf hien op der Konklav zum neie Poopst gewielt. Hie gëllt als klassescht Beispill fir eng nepotistesch Gestioun vu senge Fonctiounen: Neveuen a Bridder goufen ënnert him zum Kardinol ernannt. Zum Deel war dat néideg, fir seng Muecht ze sécheren.
Hien huet zu Roum eng ganz Rëtsch Aarbechten ausféiere gelooss; him war et och vergënnt, den 18. November 1626 no engem Schantjen, deen 120 Joer gedauert huet, de Péitersdoum anzeweien. Fir d'Aarbechten huet hien antik Monumenter als Steebrooch ëmfonctionéiere gelooss, dorënner de Kolosseum zu Roum. Dohier koum de Sproch "Quod non fecerunt Barbari, fecerunt Barberini" – "Wat d'Barbaren net fäerdechbruecht hunn, hunn d'Barberini gemaach". Hien huet och d'Engelsbuerg verstäerken a mat moderne Kanounen ekipéiere gelooss. Hie war deen éischte Poopst, dee Castel Gandolfo als Summerresidenz ausgewielt huet.
Gregg Allman
Discographie
Fir aner Placken, kuckt Allman Brothers.
Urban VIII.
De Prozess an d'Verurdeelung vum Galileo Galilei falen a säi Pontifikat, och wann hie perséinlech dem Galileo éischter positiv géintiwwer stoung.
1643 huet den Urban VIII. d'Bulle „In eminenti“ publizéiert, mat där de Jansenismus verurteelt gouf, wat e laange Konflikt propvoziéert huet.
E Massaker zu Magdeburg, bei deem duerch d'Arméi vun der kathoulescher Liga an den Deeg nom 20. Mee 1631 eng 20.000 Bierger doutgemaach goufen, huet hien an engem Schreiwes 24. Juni 1631 als „Vernichtung vun deem Ketzernascht“ begréisst.
Fort Parkhöhe
De Fort Parkhöhe (fr.: Fort de la Hauteur du Parc) war en detachéiert Festungswierk vun der Festung Lëtzebuerg, dat op der Héicht ëstlech vun der Stad tëscht dem Kierchbierg (Fort Thüngen) an dem Zens (Fort Dumoulin) louch. Et gouf vun 1864 bis 1865 gebaut a schonn 1867 erëm geschleeft. Um fréieren Terrain vum Fort ass zanter 1970 de Seminaire vum Äerzbistum Lëtzebuerg. De Fort krut den Numm, well op där Plaz de Grof Péiter Ernest vu Mansfeld am 16. Joerhonnert säin Déierepark uleeë gelooss hat.
Labastide-Murat
Labastide-Murat ass eng franséisch Uertschaft a fréier Gemeng am Departement Lot, an der Regioun Occitanie.
Fort Parkhöhe
Baugeschicht
D'Héicht läit ëstlech vun der Stad Lëtzebuerg iwwer dem Staddeel Clausen, südlech leien d'Neiduerf an den Zens an nërdlech de Kierchbierg. Den Areal huet dem Helleg-Geescht Klouschter aus der Stad Lëtzebuerg gehéiert a war un d'Par Weimeschhaff ugegliddert.
Labastide-Murat
Den 1. Januar 2016 huet Labastide-Murat mat Beaumat, Fontanes-du-Causse, Saint-Sauveur-la-Vallée a Vaillac fusionéiert fir déi nei Gemeng Cœur de Causse ze bilden, an ass zanterhier eng delegéiert Gemeng vun där Gemeng.
Fort Parkhöhe
Baugeschicht
Déi eigentlech Baugeschicht vun der Héicht fänkt 1563 un, wéi de Grof Mansfeld am Dall ënner der Héicht, nieft der Uelzecht, d'Schlass „La Fontaine“ baue gelooss huet, dat sougenannt „Mansfeldschlass“. Dat Schlass krut nieft engem Park och nach en Déieregaart, deen op der Héicht iwwer dem Schlass ugeluecht gouf. Dofir goufe 1572 100 Muerge Land vum Helleg-Geescht Klouschter an de Beréng vum Schlass incorporéiert. Nach haut gëtt et eng Plack um Terrain vum Seminaire, déi op d'Existenz vum Mansfeld sengem Déierepark hiweist.
Och nom Verfall vum Schlass huet d'Plaz den Numm „Hauteur du Parc“ behalen, wéi op enger, no 1684 entstanener, franséischer Kaart vun der Stad ze gesinn ass. Nom Verfall vum Déieregaart sollt awer näischt méi um Site gebaut ginn, wéi d'Kaart vu 1684, an och de „Plan-relief“ vun 1805 beweisen. De Site gouf also net an d'Festung mat agebonnen, a schéngt och bis an d'19. Joerhonnert fir Belagerungen net vu groussem Interessi gewiescht ze sinn.
1858 gouf dunn decidéiert, um Site e Friddenspolvermagaséng ze baue fir dat Polver ze stockéiere wat bis dee Moment am Fort Rubamprez stockéiert gi war. Gläichzäiteg gouf et néideg, wéinst der Entwécklung bei der Artillerie, och dës Héicht ze befestegen an de Sputt tëscht de Forten Thüngen an Dumoulin zou ze maachen. Den Terrain huet dem Stater Bierger Dr. P.C. Würth gehéiert, deen doropshin enteegent an entschiedegt gouf. Dat éischt Wierk war gréisstendeels aus Buedem gebaut an duerch eng befestegt Mauer mam Fort Thüngen verbonnen.
De Fort bestoung aus engem staark befestegten, bommeséchere Friddenspolvermagaséng an „T“-Form als Reduit. Virum Reduit war eng Enveloppe, déi de Plateau no Osten zougemaach huet. De Gruef virun der Enveloppe war duerch eng Caponnière an der Spëtzt geséchert. Zu béide Säite vun der Enveloppe goufen zousätzlech Maueren ugeluecht fir d'Kehl vum Fort zu de Flanken hin ze decken.
Zu den Aarbechten huet gehéiert, datt d'Fielsen escarpéiert goufen, dat heescht, mat Mauerwierk goufen Nischen oder Iwwerhäng, déi Deckung gebueden hätten, zougemaach oder ofgesprengt an et goufe Stëtzmauere gebaut fir den Terrain ze stabiliséieren. Déi isoléiert an héich Lag vum Fort huet et néideg gemaach, datt een e géien an enke Wee huet missen huelen, wann ee bannent der Festung an de Fort wollt kommen. Fir déi grouss Artilleriepiècen ze transportéieren huet d'Festung misse verlooss gi fir iwwer e groussen Ëmwee an de Fort ze kommen.
Militäresch Funktioun
De Fort Parkhöhe sollt, zesumme mam Fort Thüngen an dem Fort Obergrünewald, den Accès an d'Stad iwwer de Kierchbierger Plateau verdeedegen a verhënneren, datt e Géigner kéint an de Pafendall kommen. Zu deem Zweck war tëscht dem Fort Parkhöhe an de Kierchbierger Befestegungen e befestegten Tuerm gebaut ginn, de Malakoff-Tuerm. No Süden hin huet d'Mansfeldspaart/Neiduerfspaart den Accès a Clausen gespaart, an um Hiwwel vis-à-vis louch de Fort Dumoulin. Dës béid Forten hunn den Accès op de Plateau Zens an an d'Neiduerf blockéiert.
D'Schleefen a weidert Benotzen
De Fort gouf an 3 Etappe geschleeft. An den éischte Jore goufe keng Aarbechte gemaach, well d'Ëffnung vun der Uewerstad als méi wichteg gegollt huet. Eng éischt Kéier goufen 1870, ënner dem Afloss vum Franséisch-Preisesche Krich, d'Grief zougeschott. Am Wanter 1874/1875 gouf de Reduit ofgebrach, an no der Visitt vun enger däitsch-franséischer Schleefungskommissioun 1881 goufe weider Kasematten a Mauerdeeler zerstéiert. Ufank der 1870er Jore gouf een Deel vum Terrain vum Stater Bierger Dr. Louis Würth kaaft, deen do e Summerhaus baue gelooss huet. Schonn 1875 ass dunn den, am Volleksmond „Würthsgaart“ genannten Terrain un d'Baarmhäerzeg Bridder verkaaft ginn, déi dee ganzen Areal Stéck fir Stéck opkaaft an e Park ugeluecht hunn; déi Gäert déi ronderëm bestounge konnte bestoe bleiwen. Duerch den neie Besëtzer huet de Park séier den Numm „Seminairesgaart“ kritt.
1888 gouf um hënneschten Deel vum Plateau eng Statu vum hellege Jousef ageweit, déi vum hollännesche Sculpteur Jean Theodore Stracké, entworf gi war. Se steet op engem neogotesche Sockel vum Dikrecher Architekt Jean-Pierre Knepper.
1970-1973 gouf dunn am Park den neie Priisterseminaire „Centre Jean XXIII“ gebaut. Iwwerreschter vum Reduit goufen 1970 beim Bau vum Seminaire erëm fonnt. Vun der rietser Flank bestinn nach d'Grondmaueren, déi de Plateau zur Neiduerfer Säit hi stäipen a fräileeën.
Paul Feller (1709)
De Paul Feller, gebuer de 4. September 1709 zu Simmer, gestuerwen den 21. Februar 1788 an der Stad Lëtzebuerg, war e lëtzebuergesche kathoulesche Geeschtlechen.
Hie krut 1733 d'Priisterwei a koum als Kaploun an d'Stater Niklos-Par (Nikloskierch), duerno gouf hie Paschtouer zu Näerzeng (1741) an dann an der Nikloskierch an der Stad (1743), wou hie 45 Joer laang, bis zu sengem Doud, am Amt war.
Säin Nofollger war de Jean-Baptiste Kaeuffer vun Iechternach. ,
De Paul Feller war den Neveu vum Paschtouer Antoine Feller.
Andrea Checchi
Den Andrea Checchi, gebuer den 21. Oktober 1916 zu Florenz a gestuerwen den 31. Mäerz 1974 zu Roum, war en italieenesche Schauspiller.
Den Andrea Checchi huet an iwwer 170 Kinos- an TV-Filmer matgespillt.
Bedeitend Filmer an deenen hie matgewierkt huet, waren ënner anere La signora senza camelie (1953) vum Michelangelo Antonioni mat der Lucia Bosé an dem Ivan Desny, de Krichsfilm La ciociara (1960) vum Vittorio De Sica mat der Sophia Loren an dem Jean-Paul Belmondo, de Kulthorrorfilm La maschera del demonio (1960) vum Mario Bava mat der Barbara Steele an den historesche Film: Waterloo (1970) vum Sergey Bondarchuk mam Rod Steiger an der Roll vum Napoléon.
Schëld E, 21b
D' ass en Hiwäisschëld aus dem Lëtzebuerger Code de la route dat de Chaufferen e Foussgängeriwwergank uweist wou Schülerlotsen de Schüler hëllefe kënnen iwwer d'Strooss ze goen.
Originaltext aus dem Code de la route:
21. Patrouilles scolaires - Le signal E,21b indique aux conducteurs la présence d'un passage pour piétons où des patrouilleurs scolaires peuvent aider des écoliers à traverser la chaussée..
Messier 103
De Messier 103 (och als NGC 581 bezeechent) ass e +7,4 mag hellen oppene Stärekoup mat enger Wénkelausdehnung vu 6' am Stärebild Cassiopeia.
Well de Koup vun der Äerd aus gesinn um Mëllechstroosse-Band läit, ass d'Bestëmmung vu senger Distanz net ganz einfach an et bleiwen nach e puer Onsécherheeten. D'Distanz vum M 103 gëtt op ronn 8500 Liichtjoer geschat. En ass ongeféier 15 Liichtjoer grouss. Déi radial Relativvitess vum M 103 zu eisem Sonnesystem ass ronn −40 km/s. Den Alter vum M 103 gëtt no neie Berechnungen op zirka 25 Millioune Joer geschat. De Stärekoup gouf am Joer 1781 vum Pierre-François-André Méchain entdeckt. Den hellsten an opfällegste Stär am Beräich vum M 103 ass de Struve 131 (HD 9311, SAO 11822), e Méifachstär mat enger Magnitude vu +7,3 mag a mat engem +10,5 mag helle Begleeder. Dobäi handelt et sech awer ëm e Stär dee virum M 103 steet, an net zum Stärekoup gehéiert. Déi hellst Stären déi zum M 103 gehéieren, erreechen eng Visuell Magnitude vun 10,5 mag.
Paris-Camembert 1996
Déi '''57. Editioun vu Paris-Camembert''' gouf den 9. Abrëll 1996 gefuer. Et war déi sechst Kompetitioun vun der Coupe de France 1996.
Cydonia Mensae
D'Cydonia Mensae ass en Héichland op der nërdlecher Hemisphär vum Planéit Mars. Et läit tëscht de Regioune Acidalia Planitia an Arabia Terra. Den Zentrum ass op 37° nërdlecher Breet an 12,8° westlecher Längt, a seng gréisst Ausdeenung ass 854 Kilometer. Cydonia ass eng poetesch Bezeechnung vun der griichescher Insel Kreta.
D'Cydonia-Regioun ass geologesch komplex opgebaut, hir Genesis ass bis haut nach net vollstänneg gekläert. Si besteet gréisstendeels aus glater Fläch mat enger klenger bis mëttlerer Dicht vun Impaktkrateren, aus där sech plazeweis fielseg Formatiounen hiewen.
Marsgesiicht
De 25. Juli 1976 hat den Orbiter vun der Raumsond Viking I aus 1873 km Héicht eng op d'mannst dräi Millioune Joer al Formatioun fotograféiert, déi un e mënschlecht Gesiicht erënnert hat. Et war e Bierg mat enger Längt vun 3 Kilometer an enger Breet vun 1,5 Kilometer. Südlech dovun stinn pyramidefërmeg Fielsen.
Sechs Deeg méi spéit goufen d'Fotoen, nieft anere Biller, der Ëffentlechkeet virgestallt an hate Schlagzeile gemaach. D'Anomalie krut duerch d'Press an duerch hir Form den Numm Marsgesiicht an déi pyramidenänlech Strukture krute vun NASA-Wëssenschaftler d'Bezeechnung Inkastad.
Nicolas-Claude Fabri de Peiresc
Den Nicolas Claude Fabri de Peiresc, gebuer am Joer 1580 zu Belgentier a gestuerwen am Joer 1637 zu Aix-en-Provence war e franséische Geléierten, Astronom, Sammler, Antiquaire a Sponsor.
Cydonia Mensae
Marsgesiicht
Héichopgeléist Fotoe vun der Sond Mars Global Surveyor aus dem Joer 2001 weisen awer, datt et sech beim Gesiicht ëm eng staark verwittert, bal achsesymmetresch Fielsformatioun handelt, déi duerch natierlech Prozesser erodéiert gouf; de Glach mat engem mënschleche Kapp koum héchstwahrscheinlech duerch d'Zesummespiel vu Liicht a Schiet zum Zäitpunkt vun der Foto souwéi duerch d'Tendenz vum Mënsch, bekannt Forme favoriséiert festzestellen (Pareidolie), zustan. D'Forme vun de „Pyramide“ kéinten och duerch Wanderosioun entstane sinn.
Cydonia an der Fiktioun
Duerch den héijen ëffentleche Bekanntheetsgrad a vill, zum Deel nach undauernd Spekulatiounen daucht d'Cydonia-Regioun an d'Marsgesiicht Cydonia an Science-Fiction-Serien a -Filmer souwéi Computerspiller op.
Nicolas-Claude Fabri de Peiresc
Liewen
D'Interessen als Geléierten, ware beim Peiresc wäit gestreet. Hie war Sammler vun antike Gemmen a Mënzen, hien huet jonk Kënschtler gesponsert, andeems hien hinnen Opträg verschaaft huet. Hien huet bei hinne Biller an Ofgëss vun Antiquitéite maache gelooss, an huet eng grouss Genauegkeet verlaangt, soudatt spéider déi eng oder aner Kopie als Original gehandelt konnt ginn. Hien hat eng Sammlung vu Wierker vun zäitgenëssesche Kënschtler, wéi de Simon Vouet, de Claude Mellan an den Adrian de Vries.
Grad sou wichteg war säin Interessi un den Naturwëssenschaften. Sou gouf him 1916 vum Guillaume Bigourdan d'Entdeckung vum Orionniwwel am November 1610 zougeschriwwen. Zudeem hat hie staarken Interessi un der Entzifferung vun den Hieroglyphen. Deeler vun senger egyptescher Sammlung hat hien dem Jesuitt Athanasius Kircher geschenkt an hat domat de Grondsteen zum berüümte Museum Kircherianum am Collegium Romanum zu Roum geluecht.
De Peiresc huet zu senger Zäit e grousse Bréifwiessel mat Geléierten, Kënschtler an héijen Autoritéiten a ganz Europa. Ënner hinnen: de Kardinol Francesco Barberini, de Galileo Galilei, den Giovanni Battista della Porta, de Cassiano dal Pozzo, de Peter Paul Rubens, de Francis Bacon, de William Camden, de befrënnten Dichter an Antiquaire Girolamo Aleandro an de Sekretär vun der apostolescher Bibliothek zu Roum, Lucas Holsten. Hie war och mat dem Philosoph an Astronom Pierre Gassendi befrënnt, dee 1641 seng Biographie ënner dem Titel Viri illustris Nicolai Claudii Fabricii de Peiresc, senatoris aquisextiensis vita publizéiert hat.
Éierungen
De Charles Plumier huet him zu Éieren d'Aart Pereskia vun der Planzefamill vun de Kaktusplanzen (Cactaceae) genannt. De Carl von Linné hat dësen Numm net iwwerholl, mä gebraucht de Gattungsnumm Cactus. Philip Miller hat den Numm nees opgegraff.
Romain Mathgen
De Romain Mathgen ass e lëtzebuergeschen Handballspiller.
1967 huet de Mathgen eemol an der lëtzebuergescher Härenhandballnationalekipp gespillt.
Hie war e Spiller vum CHEV Handball Dikrech.
Sersch Sargsjan
De Sersch Asati Sargsjan (Arm.: Սերժ Ազատի Սարգսյան), gebuer den 30. Juni 1954 zu Stepanakert, Nagorny Karabach, Aserbaidjanesch SSR, war vun 2008 bis 2018 Staatspresident vun Armenien.
De Sargsjan huet vun 1970 bis 1979 op der philologescher Fakultéit vun der Universitéit Jerewan studéiert, ënnerbrach 1972–1974 vum Militärdéngscht. Duerno gouf e Fonctionnaire vun der KPdSU an der Jugendorganisatioun Komsomol a senger Gebuertsstad Stepanakert (Xankəndi) an am Nagorny Karabach (=Biergkarabach). De Sargsjan huet sech an der Beweegung fir d'Onofhängegkeet vu Biergkarabach vun der Aserbaidjanescher SSR resp. vum Aserbaidjan engagéiert, war vun 1989 bis 1993 Chef vun de sougenannte Selbstverdeedegungsmilize vun der Republik Nagorny Karabach an zousätzlech vun 1990 bis 1993 Deputéierte an der Nationalversammlung (Parlament) vun Armenien.
Vun 1993 bis 2007 war de Sargsjan Verdeedegungsminister vun Armenien. Vum Mäerz 2007 bis den Abrëll 2008 war e Ministerpresident. Am Februar 2008 gouf en zum Nofollger vum Staatspresident Robert Kotscharjan gewielt. Observateure vun der OSZE hunn d'Walen als fair analyséiert; de Géigekandidat Lewon Ter-Petrosjan huet awer zu enger Massemanifestatioun opgeruff, well d'Wale gefälscht gi wieren. Dës gouf den 1. Mäerz 2008 vun der Police mat Gewalt opgeléist.
Den 9. Abrëll gouf de Sargsjan als Staatspresident vun Armenien vereedegt. Bei den armeenesche Presidentschaftswalen den 18. Februar 2013 gouf en erëmgewielt. D'Mandat ass op zwéi Quinqennater limitéiert.
Schëld F, 8
D'Schëld F,8 ass en Hiwäisschëld aus dem Lëtzebuerger Code de la Route dat gebraucht ka gi fir eng Plaz an der Géigend unzeweisen déi als Picknicksplaz amenagéiert ass.
Originaltext aus dem Code de la Route:
37. Emplacement aménagé pour pique-nique -  Le signal F, 8 peut être employé pour indiquer la proximité d'un emplacement aménagé pour pique-nique.
Labrousse (Cantal)
Labrousse ass eng Gemeng am franséischen Departement Cantal an der Regioun Auvergne-Rhône-Alpes.
Portal Lëtzebuerg/Neist Artikelen/Archiv 2015
Dat hei ass d' Archiv vun den neien Artikele vun 2015, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
CR314
Den CR314 ass e Chemin repris an de Kantonen Dikrech a Wolz a geet vun der Kräizung mam CR345 bei Uewerfeelen an nordwestlecher Richtung bis op Lëlz.
Den CR314 ass ronn 17,3 km laang.
Bartleby Delicate
De Georges Goerens, gebuer an der Stad Lëtzebuerg, ass e lëtzebuergesche Sänger a Museker. Zënter 2017 mécht hie Musek ënnert dem Kënschtlernumm Bartleby Delicate. Hien ass och de Sänger vun der Band Seed to Tree.
Karriär
Virum Soloprojet Bartleby Delicate war de Georges Goerens scho vun 2009/2010 un als Sänger vun der Formatioun Seed to Tree zu Lëtzebuerg erfollegräich.
Bartleby Delicate huet 2017 als Pop-Rock- a Folk-Projet mat engleschen Texter ugefaangen. 2017 ass hien op enger Rei Museksfestivallen opgetrueden, dorënner um Food for Your Senses, um Sonic Visions an um Great Escape Festival am englesche Brighton.
Am Abrëll 2018 koum seng éischt EP Whatever We Find Suitable to Compare eraus, mat A Little Less Home als Singleauskoppelung. Duerno ass hie mam däitschen Indie-Pop-Duo Bender & Schillinger zwee Wochen op Tour an Däitschland gaangen. Bei der eenzeger Editioun vun de Luxembourg Music Awards, am Dezember 2018, gouf de Bartleby Delicate als beschten Nowuesskënschtler ausgezeechent.
Déi zweet EP Deadly Sadly Whatever koum 2021 op de Maart. Hei goufe Winter's Dark a Plastic Flowers ausgekoppelt.
Am Dezember 2022 huet de Bartleby Delicate eng nei Live-EP presentéiert, déi am Mäerz live an der Philharmonie opgeholl gouf. Et war e Concert, deen ursprénglech hätt sollen am Mäerz 2020 stattfannen, mee dee wéinst der Pandemie ofgesot gouf.
Lëscht vun de lëtzebuergesche Finanzministeren
De Finanzminister ass ee vun de Portefeuillë vun der Lëtzebuerger Regierung.
Hien oder si ass responsabel fir d'ëffentlech Finanzen am A ze halen, dorënner meeschtens och, als Ministre du trésor, de Staatsbudget
Finanzministere gëtt et zënter datt déi éischt Verfassung zu Lëtzebuerg 1848 ugeholl an déi éischt Regierung gebilt gi war. Den Titel war allerdéngs deemools Administrateur général, a vun 1857 bis 1936, Directeur général, ier e Minister gouf.
Nikloskierch vu Lëtzebuerg
D'Nikloskierch an der Stad Lëtzebuerg war eng Kierch, déi fréier um Neie Maart, haut als Krautmaart bekannt, stoung. Si geet zeréck op eng Kapell, déi de Stater Bierger Hezelo ëm 1140 gestëft huet. Hir Wichtegkeet huet d'Nikloskierch deen Ament kritt, wou d'Stad sech am 12. Joerhonnert no Westen ausgebreet huet.
Si huet eigentlech zur Par Weimeschkierch gehéiert, mä den Hezelo huet am Joer 1166 duerchgesat, datt d'Kierch vu Weimeschkierch getrennt an un d'Mënsterabtei iwwerdroe gouf. Dem J.P. Koltz no gouf dësen Transfert den 28. Mäerz 1225 vum Äerzbëschof vun Tréier, deen och fir Lëtzebuerg zoustänneg war, confirméiert. Kiercherechtlech, preziséiert de Michel Schmitt, hätt d'Verbindung mat der Par Weimeschkierch awer bis 1585 weiderbestanen.
Paris-Camembert 1995
Déi '''56. Editioun vu Paris-Camembert''' gouf den 18. Abrëll 1995 gefuer. Et war déi sechst Kompetitioun vun der Coupe de France 1995.
Nikloskierch vu Lëtzebuerg
Nieft der Kierch war e Kierfecht. Do ass am Joer 1660 de Jesuittepater Jacques Brocquart, de Grënner vun der Muttergottesoktav, begruewe ginn.
Vu 1673 bis 1717 huet d'Niklospar sech zu der gréisster a wichtegster Par an der Stad entwéckelt. D'Kierch selwer ass awer kleng a bescheide bliwwen; si hat wéineg Prestige, besonnesch am Verglach mat der Franziskanerkierch um Knuedler an der 1621 geweite Jesuittekierch nieft dem Kolléisch. Mëtt 18. Joerhonnert huet d'Kierch ugefaangen, vill ze vill kleng an och baufälleg ze ginn, an et gouf decidéiert, se ofzerappen. D'Ofrappaarbechten hunn am Hierscht 1778 ugefaangen a waren am Mäerz 1779 fäerdeg.
De Kierfecht vun der Nikloskierch gouf 1779 op de Lampertsbierg verluecht ; dofir gëtt de Lampertsbierger Kierfecht nach haut Nikloskierfecht genannt.
Paris-Camembert 1994
Déi '''55. Editioun vu Paris-Camembert''' gouf de 5. Abrëll 1994 gefuer. Et war déi sechst Kompetitioun vun der Coupe de France 1994.
Kierch Ruet op der Our
D'Kierch Ruet op der Our steet zesumme mat dem Schlass an dem Kierfecht op engem Fielsvirspronk iwwer der Uertschaft Ruet op der Our.
Geschicht
D'Kierch staamt aus der éischter Hallschent vum 12. Joerhonnert. Vun den eelsten Deeler ass just nach de Chouer erhalen.
Op den Iwwerreschter vun der ursprénglecher Kierch gouf am 13. Joerhonnert eng dräischëffeg Basilika opgeriicht. 1466 gouf d'Kierch nees ëmgebaut, d'hëlze Gespär gouf mat engem Verwëllef ersat. Genee wéi och zu Iechternach goufe gotesch a romanesch Stilelementer an dësem Bau vermëscht.
Am Zweete Weltkrich gouf d'Gebai beschiedegt an 1962 restauréiert.
Ragusa
Ragusa ass eng italieenesch Stad an der Provënz Ragusa op Sizilien. Et ass déi siwentgréisst Stad an der Regioun Sizilien.
Meung-sur-Loire
Meung-sur-Loire ass eng franséisch Gemeng am Loiret an der Regioun Centre.
(46) Hestia
Den (46) Hestia ass en Asteroid vun der Haaptceinture.
Den Objet gouf de 16. August 1857 vum Norman Robert Pogson entdeckt.
Den Himmelskierper gouf no der Gëttin Hestia aus der griichescher Mythologie genannt.
Den Asteroid Hestia huet en Duerchmiesser vun 124 km. Hien huet eng donkel Uewerfläch mat enger Albedo vun 0,05, déi sech aus Silikater a Kuelestoff zesummesetzt. De Kierper rotéiert an 21 Stonne ëm seng eegen Achs.
Den Hestia-Tëscheraum ass no dësem Planetoid genannt.
Sagittarius A*
De Sagittarius A* (ofgekierzt: Sgr A*) eng Regioun am Stärebild Sagittarius, ass eng Radiowellequell am Zentrum vun der Mëllechstrooss. Nom aktuelle radioastronomesche Fuerschungsstand ass et e supermasseräicht Schwaarzt Lach vun ongeféier 4 Millioune Sonnemassen, dat op där Plaz ass, déi de Mëttelpunkt vun der Mëllechstrooss duerstellt.
Geschicht
Schonn 1932 hat de Karl Jansky am Stärebild Sagittarius eng staark Radioquell lokaliséiert. Den 13. an de 15. Februar 1974 hunn d'Astronome Bruce Balick a Robert Hanbury Brown mat Hëllef vum Interferometer um National Radio Astronomy Observatory do de Sagittarius A* entdeckt. Den Numm vum Schwaarze Lach resp. vum Mëllechstroossenzentrum kënnt vun der graffer Richtung hier, an där et entdeckt gouf, nämlech a Richtung vum Stärebild Sagittarius. De Asterisk "*" gouf vum Robert Brown analog zu der Notatioun vun ugereegten Zoustänn an der Atomphysik gewielt, well hien ugeholl huet, datt Radioquellen hir Ëmgéigend zu Emissiounen ureegen. Den Numm blouf, och wéi sech déi Meenung vum Brown als falsch erwisen huet.
D'Entdeckung vum supermasseräiche Schwaarze Lach an där Regioun ass den Aarbechtsgruppen ëm den Andrea Ghez um Keck-Observatoire, dem Reinhard Genzel um La-Silla-Observatoire an dem Very Large Telescope a villen Observatiounsreien zanter den 1990er Joren, onofhängeg vunenee gelongen.
Stären
2002 konnte Wëssenschaftler (ëm de Reinhard Genzel), déi um Very Large Telescope vum Europäesche Südobservatoire (ESO) fuerschen, ee Stär observéieren, deen der Regioun vum Sagittarius A* bis op 17 Liichtstonnen (≈18,36 Milliarde Kilometer) erukoum. D'Fuerscher konnten bei hiren Observatiounen eng onerwart Kéier vum 15 Sonnemasse schwéiere Stär S2 erkennen. Wéinst der héijer Vitess vum Stär kann dee Virgank nëmmen als Bunnbeweegung ëm e Schwaarzt Lach interpretéiert ginn. Duerch déi kleng Distanz vum S2 zu der enormer Mass vum Schwaarze Lach ass seng Ëmlafvitess ganz héich; seng Bunnvitess ass bis zu 5000 km/s séier. Seng Ëmlafbunn ass relativ stabil; eréischt wa sech S2 dem Schwaarze Lach bis op 16 Liichtminutten erukënnt, gëtt hien duerch d'Gezäitekraften zerrappt. Fir en Ëmlaf ëm den Zentrum brauch den S2 nëmme 15,2 Joer. Fir e weidere Stär, dee 16-mol méi liichtschwaache Stär S0-102, gouf 2012 och d'Ëmlafbunn vermooss an eng nach méi kuerz Period vun 11,5 Joer gemooss. Déi béid Stäre si bis elo déi eenzeg Objeten, déi bei engem sou kuerzen Ofstand zu Sgr A* observéiert gi sinn.
D'Observatioun vum Stär S2 bei senger Beweegung ëm de Sagittarius A* gouf duerch en adaptiivt Optiksystem (NAOS) erméiglecht, datt stéierend Aflëss vun der Atmosphär ausgläiche kann. Duerch déi Observatiounsmethod ass et elo méiglech, auszeschléissen, datt et sech bei Sgr A* ëm eppes aneres handelt wéi e supermasseräicht Schwaarzt Lach – beispillsweis ëm e Koup vu Neutronestäre.
Gaswolleken
Fuerscher vum Max-Planck-Institut fir extraterrestresch Physik hunn, 2011 d'Gaswollek G2 mat der zirka dräifacher Äerdmass, déi sech op Sagittarius A* zoubeweegt entdeckt. Am Joer 2013 gouf observéiert, wéi Deeler dovun op nëmme 25 Milliarde Kilometer un dat Schwaarzt Lach erukoumen. Dobäi gouf d'Wollek auseneergerappt a vun der Ultraviolettstralung vun Nopeschstären un d'Liichte bruecht. Miessungen hunn erginn, datt de viischten Deel vun der Wollek de Punkt vun der nooster Distanz zum Schwaarze Lach scho mat enger Bunnvitess vu méi wéi 10 Millioune km/h (ongeféier 1 % vun der Liichtvitess) passéiert hat. Mat weider Miessungen erwaarde sech d'Fuerscher Informatiounen iwwer déi physikalesch Virgäng wärend dem Rendez-vous mat engem Schwaarze Lach an d'Auswierkunge vun extreem staarke Gravitatiounsfelder.
Zweet Schwaarzt Lach
Am Joer 2004 gouf mam Gemini-Teleskop op Hawaii mat IRS 13 en zweet Schwaarzt Lach entdeckt, dat eng Mass vun zirka 1300 Sonnemassen huet a Sagittarius A* op enger Distanz vun dräi Liichtjoer begleet. Bei IRS 13 handelt et sech genee betruecht ëm eng Grupp vu siwe Stären, déi sech ëm ee kollektive Schwéierpunkt dréien. Ënnersich weisen do op e mëttelgrousst Schwaarzt Lach hin. Dat kreest ëm den Sgr A* op enkstem Raum mat enger ongewéinlech héijer Vitess vu ronn 280 km/s. E weidert Indiz fir d'Virleien vun engem Schwaarze Lach ass nieft den héije Vitessen d'Röntgenstralung, déi vum IRS 13 ausgesent gëtt.
Weider Schwaarz Lächer
Am Januar 2005 goufe mam Röntgen-Teleskop Chandra Hellegkeetsausbrëch an der Géigend vum Sgr A* observéiert, déi dorop schléisse loossen, datt sech am Ëmkrees vu ronn 70 Liichtjoer 10.000 bis 20.000 Schwaarz Lächer befannen, déi dat supermasseräicht zentraalt Schwaarzt Lach am Sgr A* ëmkreesen. Doduerch gëtt eng zanter 2003 kurséierend Theorie gestëtzt, no där dat zentraalt Schwaarzt Lach iwwer méi kleng Lächer "gefiddert" gëtt: Dobäi sammelen déi kleng Schwaarz Lächer an de méi wäit bausse leiende Beräicher vun der Mëllechstrooss Kéip vu Stäre ëm sech un, déi si dann gefaangen halen, bis si sech op enger Spiralbunn bis an d'Géigend vum Sgr A* beweegt hunn. Do ginn d'Stärekéip irgendwann duerch déi extreem grouss Gezäitekräften opgeléist a verléieren den een oder anere Stär un dat supermasseräicht Schwaarzt Lach. Déi al Theorie zum Fudderprozess goung dovun aus, datt eng riseg rankfërmeg Gaswollek ëm dat Schwaarzt Lach kreest an dobäi ëmmer méi schwéier gëtt. Soubal eng kritesch Mass iwwerschridde gëtt, kollabéiert déi Wollek a stierzt an den Zentrum vun der Mëllechstrooss. Méiglecherweis spille béid Prozesser eng wichteg Roll bei der Fidderung vum Sgr A*.
Weider Objeten
An der Ëmgéigend vum Sagittarius A* existéiert de Magnetar PSR J1745−2900.
Jou-sous-Monjou
Jou-sous-Monjou ass eng Gemeng am franséischen Departement Cantal an der Regioun Auvergne-Rhône-Alpes.
Eiflia illustrata
Eiflia illustrata ass eng historesch-geographesch Beschreiwung vun der Äifel, déi vum Georg Bärsch (1778-1866) an dräi Bänn tëscht 1824 an 1855 erausbruecht gouf. D'Wierk baséiert op engem Manuskript mat dem selwechten Titel vum Historiograph Johann Friedrich Schannat (1683-1739), wat dësen am Optrag vum "Fürsterzbischof" vu Prag an de Jore 1738 an 1739 zesumme gestallt huet.
Den ursprénglechen Titel vum éischte Band, dem säin Original am Landeshauptarchiv Koblenz versuergt gëtt, ass:
D'Eiflia illustrata ass déi éischt ëmfassend Duerstellung vun der Geschicht vun der Äifel, hiren Härenhaiser, Kléischter, Stied an Dierfer an e fréit Beispill vun enger systematescher Geschichtsschreiwung.
Dobäi enthält dat Wierk eng sëlleg Informatiounen iwwer Lëtzebuerger Uertschaften, déi no bei der Däitscher Grenz leien, z. B. Bëttel, Biwels, Eesbech, Stolzebuerg, Veianen ...
Mischo
Mischo ass de Familljennumm vun ë. a. follgende Persounen:
Fossé (Ardennes)
Fossé ass eng franséisch Gemeng an den Ardennen an der Regioun Grand Est.
Kuckeswäertes
D'Kierch vu Fossé déi am Zweete Weltkrich deelweis zerstéiert gi war, gouf 1954 komplett restauréiert. Kënschtler um Wierk waren de Pierre Szekely, seng Fra Véra an den André Borderie. D'Agnés Varda huet déi ganz Restauratioun a Biller festgehalen.
Klenghouschent
Klenghouschent ass e Lieu-dit am Kanton Wolz an der Gemeng Wolz. E läit nërdlech vu Knapphouschent um CR327.
Saint-Sauveur-la-Vallée
Saint-Sauveur-la-Vallée ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2016 huet Saint-Sauveur-la-Vallée mat Beaumat, Fontanes-du-Causse, Labastide-Murat a Vaillac fusionéiert fir déi nei Gemeng Cœur de Causse ze bilden, an ass zanterhier eng delegéiert Gemeng vun där Gemeng.
Bauler
Bauler ass den Numm vu follgenden Uertschaften:
Saint-Sauveur-la-Vallée
D'Uerschaft läit am Parc naturel régional des Causses du Quercy, um Uwänner vum Vers.
Bauler
Bauler ass e Familljennumm, deen och zu Lëtzebuerg virkënnt. Dës Leit hunn ë. a. deen Numm:
CR314A
Den CR314A ass e Chemin repris am Kanton Dikrech. Et ass eng Verbindungsstrooss zu Uewerfeelen tëscht dem CR314 an der N21.
Den CR314A ass ronn 500 m laang.
Paris-Camembert 1993
Déi '''54. Editioun vu Paris-Camembert''' gouf den 13. Abrëll 1993 gefuer. Et war déi sechst Kompetitioun vun der Coupe de France 1993.
NGC 3247
Den NGC 3247, och bekannt als Westerlund 2, ass déi zentral OB-Assoziatioun vum masseräiche Stäregenesisgebitt RCW 49 am Stärebild Carina.
Café Halte
Café Halte oder Eschweiler-Halte ass e Lieu-dit zu Lëtzebuerg, am Kanton Wolz, an der Gemeng Wolz.
Geographie
E läit op enger Héicht vun 364 Meter um CR325 (Ierpeldeng - Wëlwerwolz) op der Kräizung wou den CR328 a Richtung Eschweiler fort geet.
Christine Citti
D'Christine Citti, gebuer de 25. Oktober 1962, ass eng franséisch Schauspillerin, Filmregisseurin an Dréibuchautorin. Si ass d'Schwëster vum Schauspiller Marc Citti.
Fracastorius (Moundkrater)
De Fracastorius ass en Aschlagkrater am Oste vun der viischter Moundsäit, um südleche Rand vum Mare Nectaris, nërdlech vum Krater Piccolomini. De Kraterrand ass staark erodéiert a banne vun der Lava vum Mare iwwerschwemmt, den nërdleche Rand ass verschwonnen.
De Krater gouf 1935 vun der I.A.U. nom italieenesche Mediziner Girolamo Fracastoro genannt.
Peter Patzak
De Peter Patzak, gebuer den 2. Januar 1945 zu Wien a gestuerwen den 11. Mäerz 2021 zu Krems an der Donau, war en éisträichesche Filmregisseur, Dréibuchauteur a Schauspiller. Hien ass haaptsächlech als Regisseur vun der d'Televiosounsserie Kottan ermittelt bekannt.
(112) Iphigenia
Den (112) Iphigenia ass en Asteroid aus der Haaptceinture.
Den Objet gouf den 19. September 1870 vum däitsch-US-amerikaneschen Astronom Christian Heinrich Friedrich Peters entdeckt.
Den Himmelskierper gouf no der Iphigenie, enger Duechter vum Agamemnon, genannt.
George Young (Rockmuseker)
Den George Young, gebuer de 6. November 1946 zu Glasgow, a Schottland, a gestuerwen den 22. Oktober 2017, war en australesche Rockmuseker, Gittarist, Songschreiwert a Produzent. Dem Young säi Brudder Malcolm war, a säi Brudder Angus ass Member vun der Rockband AC/DC.
Den George Young huet dann och eng Rëtsch Stécker fir AC/DC geschriwwen. An den 1960er Jore war hie Member vun der australescher Band The Easybeats fir déi en, zesumme mam Stevie Wright an dono mam Harry Vanda, déi meescht Stécker geschriwwen huet, dorënner de Welthit Friday on My Mind.
Och fir de John Paul Young - deen net Famill ass - (Love Is in the Air) an Def Leppard (High N’ Dry) huet den George Young Lidder geschriwwen.
Dohêm
' Dohêm. Roman aus dem E'sleck' ass e Roman vum Ferdinand Gremling a Lëtzebuerger Sprooch, deen 1948 am Verlag vun der Sankt-Paulus-Dréckerei erauskoum.
Wourëms geet et am Roman?
Erzielt gëtt d'Geschicht vun engem Bouf deen zu engem jonke Mann eruwiisst, an engem Bauerenduerf am Éislek. Hien erlieft de Kreeslaf vun der Natur uechtert d'Joer, d'Schoulzäit, d'Liewen an der Stad an a Frankräich, d'Liewen um Duerf mat de Streidereien tëscht de Leit, e verléift sech a muss tëscht zwou Fraen decidéieren ...
Soss
Vun der Kritik gouf ervirgehuewen, dass de Roman manner duerch seng Handlung, wéi duerch seng Sprooch an duerch seng atmosphäresch Beschreiwungen ervistécht.
Den Autuer selwer sot, hie wéilt domat "der Hêmecht an hirer Sprôch e Stê setzen". (S. 8).
Hollerecher Elektrozentral
D'Hollerecher Elektrozentral gouf tëscht 1913 an 1914 zu Hollerech vun der Union des Aciéries gebaut. 1923 koum se, grad wéi d'Géisserei, an de Besëtz vun den Ateliers Paul Wurth.
An der Zentral, déi aus enger grousser Dampchaudière mat Killtuerm bestanen huet, gouf iwwer eng Dampmaschinn mat horizontale Pistonen eng Generatrice ugedriwwen déi 250 Volt Gläichstroum geliwwert huet.
De Stroum gouf vun den Ateliere vu Paul Wurth gebraucht. Donieft gouf d'Tubaksmanufaktur Heintz van Landewyck an d'Schampeskellerei Mercier, souwéi en ettlech Stéit beliwwert.
Wéi 1980 d'Zental opgehalen huet mat schaffen, goufen d'Hal an déi Haaptelementer ofgeriicht an 1988 am Industrie- an Eisebunnspark Fond-de-Gras erëm opgeriicht.
Do kann ee se elo sonndes tëscht 2 a 6 Auer mëttes kucke goen.
Benny Reiter
De Benny Reiter oder Jeannot Reiter, gebuer de 14. Oktober 1958 ass e lëtzebuergesche Foussballtrainer a fréiere Foussballspiller.
Vun 1992 bis 1994 war hie Spillertrainer beim FC Sporting Mäerzeg. 1996/97 war hien Trainer beim F91 Diddeleng an duerno vun 1997 bis 2000 Spillertrainer beim Progrès Nidderkuer. An der Saison 2000/2001 war hien dunn Trainer beim Avenir Beggen. Vun 2003 bis 2005 war hien Trainer bei der Union Lëtzebuerg a vun 2007 bis 2009 an der selwechter Funktioun beim FC Berdenia Berbuerg. An der Sasion 2009/2010 huet hien d'Etzella Ettelbréck trainéiert an zanter 2011 ass hien Trainer bei der US Munneref.
Marsala
D'Hafestad Marsala (arabesch: Marsa Allah - den Hafe Gottes) ass eng italieenesch Stad an der Provënz Trapani un der Westküst vu Sizilien. De Marsala-Wäin ass no hir benannt.
Et ass déi fënneftgréisst Stad an der Regioun Sizilien.
Lascelle
Lascelle ass eng Gemeng am franséischen Departement Cantal an der Regioun Auvergne-Rhône-Alpes.
Schëld F, 12
D'Schëlter F,10, F,11 an F,12 si Hiwäisschëlter aus dem Lëtzebuerger Code de la Route déi gebraucht kënne gi fir an der Ëmgéigend eng Plaz unzeweise wou:
Originaltext aus dem Code de la Route:
39. Terrain de camping - Le signal F, 10 peut être employé pour indiquer la proximité d'un terrain de camping.
40. Terrain de caravaning - Le signal F, 11 peut être employé pour indiquer la proximité d'un terrain de caravaning.
41. Terrain de camping et de caravaning - Le signal F, 12 peut être employé pour indiquer la proximité d'un terrain de camping et de caravaning.
Bauler (Neierbuerg)
Bauler ass eng Uertsgemeng am Äifelkrees Béibreg-Prüm a Rheinland-Pfalz. Si ass en Deel vun der Verbandsgemeng Südeifel. Bauler läit ëstlech iwwer Biwels direkt op der Grenz. E Fousswee, de Bauler Steg, verbënnt déi zwou Uertschafte mateneen. D'Foussgängerbréck zu Biwels erlaabt de Passage iwwer de Stauséi.
Jean Laux-Steichen
De Jean Laux, gebuer den 21. Mäerz 1864 zu Keel, a gestuerwen den 3. Juni 1942 zu Rëmeleng, war e Lokalpolitiker an der Gemeng Keel.
De Jean Laux war Bauer zu Keel. Hien huet sech am Januar 1901 zu Keel mat der Léonie Clementine Steichen bestuet an huet sech dono Laux-Steichen genannt, fir net mat engem anere Jean Laux aus Keel verwiesselt ze ginn.
De Jean Laux ass am Mee 1901 als Member vum Keeler Gemengerot vereedegt ginn. Bei de Wale vum Oktober 1902 ass hien erëmgewielt ginn a gouf Buergermeeschter, eng Funktioun, déi hie vum 25. Januar 1903 bis den 31. Dezember 1917 ausgeüübt huet.